कोरोना वायरस संक्रमण दर में गिरावट जारी, अबतक 10 करोड़ से अधिक जांच हुई
मंत्रालय का कहना था कि महाराष्ट्र, केरल, चंडीगढ़, गोवा, कर्नाटक , आंध्रप्रदेश, छत्तीसगढ़, पश्चिम बंगाल और दिल्ली समेत 15 राज्यों एवं केंद्रशासित प्रदेशों में राष्ट्रीय आंकड़े की तुलना में कोविड-19 संक्रमण दर अधिक है जो इस बात का संकेत है कि इन क्षेत्
नयी दिल्ली: केंद्रीय स्वास्थ्य मंत्रालय ने शुक्रवार को कहा कि पिछले 24 घंटे में 14,42,722 परीक्षण किये जाने के साथ ही कोविड-19 का पता लगाने के लिए देश में 10 करोड़ से अधिक परीक्षण किये जा चुके हैं तथा संक्रमण दर में भी गिरावट जारी है। उसने कहा कि लगातार बड़े पैमाने पर परीक्षण से राष्ट्रीय संक्रमण दर में कमी लाने में मदद भी मिली है। मंत्रालय ने कहा, ‘‘इससे संकेत मिलता है कि इस संक्रमण के फैलने की दर को प्रभाव ढंग से नियंत्रण रखा जा रहा है। कुल जांच 10 करोड़ के पार जाने के साथ ही संक्रमण दर में गिरावट जारी है।’’ उसने कहा कि फिलहाल राष्ट्रीय कोविड-19 संक्रमण दर 7.75 फीसद है। उसके अनुसार यह केंद्र सरकार की सफल ‘जांच, पता लगाओ, उपचार करो और प्रौद्योगिकी’ रणनीति का परिणाम है जिसका राज्य एवं केंद्रशासित प्रदेश पालन कर रहे हैं। मंत्रालय का कहना था कि महाराष्ट्र, केरल, चंडीगढ़, गोवा, कर्नाटक , आंध्रप्रदेश, छत्तीसगढ़, पश्चिम बंगाल और दिल्ली समेत 15 राज्यों एवं केंद्रशासित प्रदेशों में राष्ट्रीय आंकड़े की तुलना में कोविड-19 संक्रमण दर अधिक है जो इस बात का संकेत है कि इन क्षेत्रों में बड़े पैमाने पर जांच की जरूरत है। आखिरी एक करोड़ जांच पिछले नौ दिनों में हुई हैं। व्यापक क्षेत्रों में बड़े पैमाने पर जांच से संक्रमितों की जल्द पहचान हो पायी और उसके संपर्कों में आने वालों का पता लगाया गया । संक्रमितों का समुचित उपचार किया गया। मृत्युदर में कमी आयी।